OpenLLM-France/wikimedia huggingface dataset:
# Arganzuela-Planetario geltokia

Arganzuela-Planetario geltokia, Madrilgo metroaren geltoki bat da, Espainiako Madril hiriburuko Arganzuela barrutian.
2007ko urtarrilaren 26an inauguratu zen.
* Datuak: Q2056461
* Multimedia: Estación de Arganzuela-Planetario / Q2056461
# Aragoiko Ubide Inperiala

Aragoiko Ubide Inperiala Fontellas eta Zaragoza lotzen dituen XVIII. mendearen bukaeran eraikitako ubidea da. Antzinako Erreten Inperiala hobetzeaz gain, Tutera eta Zaragoza artean bidaiariak eta salgaiak eramateko bide bilakatu zen.

## Historia

Ilustrazioak proposaturiko planak bi helburu zituen:
* Ebroren erdialdeko ibilbidea nabigagarri bilakatzea. Horrela Ozeano Atlantikora ailegatuko liteke Zadorra eta Deba ibaietatik edo Laredotik, Duerora Gaztelako ubidetik eta Mediterraneora Ampostako ubidetik.
* Aragoiar nekazal ekoizkinak esportatzea.
Hala ere, zati bat besterik ez zuten eraiki, 1776 eta 1790 artean Ramón Pignatellik egindakoa. 1789an zamak eta bidaiariak garraiatzeari ekin bazioten ere, aduanek erabilera murriztu zuten eta 1861ean Zaragoza-Altsasu trenbidea zabaldu zutenean behin betiko akabatu zuten ubidea.

## Egungo ubidea

Egun ureztaketa-ura banatzeko hiru eskualde daude:
* Garaiko eskualdea: Soto de la Noria, Ribaforada, Buñuel, Cortes, Mallén-Novillas eta Gallur.
* Erdialdeko eskualdea: Boquiñeni, Luceni, Pedrola, Alcalá de Ebro, Cabañas de Ebro, Figueruelas, Grisén, Jalón de Alagón, Garfilán de Torres de Berrellén, Castellar de Torres de Berrellén, Madrid-Centén, Almozara, Centén de Utebo, Pinseque, Alagón eta Peramán.
* Beheko eskualdea: Garrapinillos, Miralbueno, Miraflores eta El Burgo de Ebro.
Egun Ebroko Konfederazio Hidrografikoak kudeatzen ditu bere urak, egoitza Zaragozan izanik.

## Kanpo estekak

* (Gaztelaniaz) Webgune ofiziala
* Datuak: Q386538
* Multimedia: Canal Imperial de Aragón / Q386538
# Aragoiko Koroaren aurkako Gurutzada

Aragoiko Koroaren aurkako Gurutzada, Siziliar Bezperen Gerraren kanpainia izan zen. Martin IV.a aita santuak aldarrikatu zuen Petri Nagusiak Sizilian aitasantutzaren lurralde batzuk konkistatu zituelako. Petri II.a bere aitonak bere erresuma Egoitza Santuaren feudo bilakatu zuenez, Martinek Filipe III.a Frantziakoaren semea zen Karlos Valoiskoari eman zion.
Eztabaida laster gerra zibil bihurtu zen, Petriren anaia zen Jakue II.a Mallorcakoak frantziarrekin bat egin zuelako. 1284an, 16,000 zaldun, 17,000 arkulari, 100,000 oinezko eta 100 itsasontzik osaturiko frantziar armada Rossellón sartu zen. Hala ere, katalanek ez zuten atzerritar armada onartu eta matxinotu ziren. Elne hiriak, Bâtard de Roussillon izeneko nobleak zuzenduta, gogor eutsi zion etsaiari eta armada frantziarrak okupatu zuenean sarraski handia jasan zuen.
1285ean Filipek berak saiatu zuen Girona setiatzea. Hiria lortzean, Karlos koroatua izan zen. Baina aurrerapenak Roger de Lauria almiranteak geldiarazi zituen. Les Formigueseko itsas-guduan menderatuak izan ondoren, disenteriak gurutzatuak sarraskitu zituen. Filipek gaixotasuna ere pairatu zuen eta Filipe oinordekoak ituna sinatu zuen erret-familiak Pirinioak zeharka zitzatela. Armadak, ordea, ez zuen eskubide hori lortu eta Col de Panissarsen hildako asko izan zituen. Frantziako erregea Perpignanen hil eta Narbonnen lurperatu zuten.
Kapetoentzat zorigaitza bazen ere, Mallorcako erresumarentzat izugarrizko hondamendia izan zen. Hurrengo urteetan zehar, Petriren semea zen Alfontso III.ak Mallorca, Eivissa eta Menorca konkistatu zituen. 1295ean, Anagniko ituna sinatu zuten alde guztiek: Jakuek bere uharteak berreskuratu zituen eta aita sainduak Alfontsori bere erresuma itzuli zion.

## Erreferentziak

* ↑ Jordan, William Chester: Europe in the High Middle Ages. Londres: Viking, 2003
* ↑ Joan-F. Cabestany i Enric Bagué, Història de Catalunya ISBN 84-390-0125-8
* ↑ F. Xavier Hernández, Història militar de Catalunya ISBN 84-232-0638-6
* ↑ Chaytor, H. J. A History of Aragon and Catalonia. Londres: Methuen, 1933

## Kanpo estekak

* Datuak: Q625133
* Multimedia: Aragonese Crusade / Q625133
# Aragoiko gaztelania

Aragoiko gaztelania Aragoiko zati handi batean hitz egiten den gaztelaniaren hizkuntza-aldaera da, Aragoiko hizkuntzarekin berarekin batera.

## Erreferentziak

* ↑ Neira Castaño, Rodrigo. (2018-01-01). «Cuadernos Salmantinos de FilosofíaVol. 45, 2018, 405-409, ISSN: 0210-4857405SOSA, Ernest, Con pleno conocimiento. (Traducción, introducción y notas de Modesto M. Gómez Alonso)» Cuadernos Salmantinos de Filosofía 45: 405–409. doi:10.36576/summa.92714. (Noiz kontsultatua: 2021-01-28).
* ↑ Utrilla, José María Enguita. (1999). «Estado actual de los estudios sobre el español de Aragón» Jornadas de Filología Aragonesa : en el L aniversario del AFA, Vol. 2, 1999, ISBN 84-7820-498-9, págs. 319-366 (Institución Fernando el Católico): 319–366. ISBN 978-84-7820-485-4. (Noiz kontsultatua: 2021-01-28).
* ↑ «Fedora: 404 Not Found» web.archive.org 2014-04-24 (Noiz kontsultatua: 2021-01-28).

## Ikus, gainera

* Hego Euskal Herriko gaztelania
* Gaztelako gaztelania

## Kanpo estekak

* Datuak: Q2509307
# Aragoiko estrelada

Aragoiko estrelada (Estrelada aragonesa, aragoieraz), edo izardun aragoiarra, Aragoiko borroka independentista irudikatzen duen bandera da. Bandera ofizialean agertzen diren 4 errenkada gorriak agertzen dira, eta erdialdean bost muturreko izar gorria dauka. Bandera hau da Aragoiko erakunde nazionalistek manifestazio eta ekitaldietan erabiltzen dutena da.
1932an Gaspar Torrentek, Estado Aragonés alderdi independentistako buruzagiak, Aragoiko banderari izar zuri bat jarri zion atzealde urdinaren gainean.

## Ikus, gainera

* Nazionalismo aragoiarra
* Aragoiko bandera

## Kanpo estekak

* Datuak: Q2978737
* Multimedia: Estrelada aragonesa / Q2978737
# Aragoiko Koroa

Artikulu hau entitate politikoari buruzkoa da; beste esanahietarako, ikus «Koroa».
Aragoiko Koroa (aragoieraz: Corona d'Aragón, katalanez: Corona d'Aragó, gaztelaniaz: Corona de Aragón) Aragoiko erregearen agindupeko lurralde multzoa zen, 1164 eta 1707 artean iraun zuena

## Historia

1150ean, Erramun Berenger IV.a Bartzelonako kondea Petronila Aragoiko erreginagaiarekin ezkondu zen. Haien seme Alfontso II.a Aragoikoa izan zen lehenbiziko erregea Aragoiko Erresuman eta Bartzelonako Konderrian agindu zuena.
Belaunaldiz belaunaldi, Aragoi eta Katalunia jatorrizko lurraldeak ez ezik, beste erresuma batzuk ere lortu zituzten: Mallorca, Valentzia, Sizilia, Korsika, Sardinia eta Napoliko erresumak eta Atenas eta Neopatriako dukerriak hain zuzen ere.
1469an Errege-erregina Katolikoak ezkontzean, Gaztelako Koroarekiko batasun dinastikoa lortu zuen Aragoiko koroak. Espainiako Erresuman lurralde horiek beren eskubide eta foruak mantendu zituzten 1705 eta 1716 artean Filipe V.a Espainiakoak Planta Berriko Dekretuak ezarri arte.

## Erreferentziak

* ↑ «Nacimiento y expansión de la Corona de Aragón. Tema 1: Surge la Corona» Gran Enciclopdia Aragonesa. .
* ↑ Esteban Sarasa Sánchez, La Corona de Aragón en la Edad Media, Zaragoza: Caja de Ahorros de la Inmaculada, 2001, 31-56. ISBN 84-95306-85-9.

## Kanpo estekak

* Datuak: Q204920
* Multimedia: Crown of Aragon / Q204920
# Aragoiko armarria

Aragoiko armarria, bere bertsiorik ezagunenean 1499an lekukotua, adoptatutako antolaketan beste antolaketa heraldiko batzuen gainetik hedatu ziren lau kuartelez osatua dago, Aro Modernotik aurrera sendotzen hasiz, benetan XIX. mendean errotuz, eta, pretzeptu baten arabera, 1921ean Historiaren Errege Akademiak onartuak geratuz.
Deskribapen heraldikoa honakoa da:
| « | Gurutzean kuartelatutako armarria: Lehen kuartelean, urrezko zelaian deserrotutako arte bat, zazpi errorekin euren kolore naturaletan, ebakitako gorri koloreko gurutze latindar batekin koroatua. Bigarrenean, urdin koloreko zelaian zilarrezko gurutze patatua, beheko besoan zorroztua eta buruzagiaren kantoian jarria. Hirugarrenean, zilarrezko zelaian, gorri koloreko San Jurgiren gurutzea, alboetan mairu buruak dituela, beltzak eta zilarrezko zintadunak. Laugarrenean, urrezko zelaian, gorri koloreko lau makila, elkarren artean eta zelaiko tarteekiko berdinak. Guztia zortzi loreko errege koroa batekin tinbratua, lore horietako lau ikusgai, perlekin, eta zortzi zitori-orirekin, horietako bost ikusgai, errubi eta esmeraldekin uztaian, armarriarekin bi t'erdi eta seiko proportzioan. | » |
Kontserbatutako eredurik antzinakoena jarraituz, 1499ko Pablo Hurus inprimagilearen inkunable baten azalean, Gualberto Fabricio Vagaden Aragoiko Kronika, lehen kuartelak Sobrarbeko erresuma mitikoa gogoratzen du, bigarren kuartelean Eneko Aristaren gurutzea bezala ezagutzen dena agertzen da, XIV. mendetik antzinako Aragoiren armarritzat hartua, hirugarren kuartelean alboetan mairu buruak dituen San Jurgiren gurutzea agertzen da (Alcorazko gurutzea deritzona), eta, tradizioaren arabera, santuaren laguntza gogoratuko zuena XI. mendean Huescaren kristau konkistako guduan, eta lehen aldiz Petri III.a Aragoikoaren 1281eko berunezko bulda baten zigiluaren atzealdean dokumentatzen da, eta, XV. mendetik aurrera Aragoiko Erresumaren enblema pribatutzat hartua izan zen, Aritzaren Gurutzea eta Errege Seinalea berarekin batera, eta laugarrenean heraldista batzuen arabera Aragoi modernoa ordezkatzen duen enblema dago (iturri historikoetan Aragoi modernoaren enblema hori sekula egon ez zen arren), "Aragoiko barrak" deituak, Aragoiko Errege Seinalea zirenak.
Aragoiko armarria polemikagai izan zen, erkidegoko presidentea zen Marcelino Iglesiasek, armarriko hirugarren kuartelak, moztutako lau mairu buru dituena, Petri I.a Aragoikoak 1096an Alcorazko guduan Huescaren konkista gogoratuz, Zaragozako biztanleria musulmana asalda zezakeela iradoki baitzuen.

## Kanpo estekak

* Datuak: Q2304688
* Multimedia: Coats of arms of Aragon / Q2304688
# Aragoiko bidea (Donejakue bidea)

Aragoiko Donejakue Bidea, Aragoiko Frantses Bide gisa ere ezaguna, Donejakue Bidearen zati bat da zeinak Euskal Herrian tarte bat egiten duen, Nafarroa Garaian, bidea ekialdetik, Aragoitik, datorrelarik.
Frantzian Arlesgo bidea edo Tolosar bidea hartzen dutenek Somporteko mendatetik Pirinioetako mendikatea zeharkatuz, Aragoiko lurrak igarotzen dituzte lehenbizi, eta Zangoza aldetik sartzen dira Euskal Herrira. Mendebalderuntz eginez, Garesen Frantses bide nagusiarekin bat egiten du bide honek.
Bide honen erabilera oso txikia da. Santiago de Compostelan egindako zenbaketan, 327.000 erromesen jatorria gorde zuten 2018an, eta horietarik 404 lagunek hasi zuten bidea Somporten; Canfrancen 29k; Jacan 116 lagunek eta Leiren pertsona bakarrak. Arlestik etorrita, 164 erromes pasa ziren.

## Etapa nagusiak

Ohikoan bide honek halako tarte edo etapak dituela kontsideratzen da.
* Somportetik Jakara (Donejakue bidea) (29,570 km.) Monumentuen mapa
* Jakatik Arrésera (Donejakue bidea) (24,820 km.) Monumentuen mapa
* Arréstik Arrostara (Donejakue bidea) (25,290 km.) Monumentuen mapa
* Arrostatik Zangozara (Donejakue bidea) (20,360 km.), Euskal Herrian sartzen da bidea. Monumentuen mapa
* Zangozatik Elora (Donejakue bidea) (26,970 km.) Monumentuen mapa
* Elotik Garesera (Donejakue bidea) (28,270 km.) Monumentuen mapa
Antzina, jatorrizko pasabidea Palo mendatean zegoen, Echo ibarrean, eta ez Somporten.

## Erreferentziak

* ↑ (Gaztelaniaz) Estadísiticas: Oficina del Peregrino en Santiago de Compostela. (Noiz kontsultatua: 2021-07-11).
* ↑ (Gaztelaniaz) «CAMINO ARAGONÉS | Camino de Santiago | RayyRosa.com» El Camino de Santiago de RayyRosa (Noiz kontsultatua: 2021-07-11).

## Kanpo estekak

* Datuak: Q2274548
* Multimedia: Way of Saint James in Aragon / Q2274548
# Aragoiko errege-erreginen panteoia (San Juan de la Peña)

Aragoiko errege-erreginen panteoia San Juan De La Peña monasterioaren barruan dagoen kapera neoklasiko bat da, Nafarroako hainbat errege-erreginen lauza izendatuak bertan dituena. Huescako Pirinioetan dago Aragoin, Jakako udalerrian.

## Historia

San Juan de la Peña erdiarotik okupatua izan den monasterioa da, eta bere egitura nagusiak erromanikoak edo gotikoak dira. Egitura horien artean ehorzketa zahar batzuen panteoia zegoen, eta han Aragoiko lehen errege edo agintari burujabeak ehortzi zirela dio tradizioak, behintzat 1134. urtera arte. Agintari horiek Iruñeko erresumaren lehen belaunaldietako buruzagi nafarrekin lotuak zeuden, edo berberak ziren kasu askotan.
18. mendean, Espainiako Karlos III.aren aginduz (agindua 1770ekoa da), gehigarri hau egin zitzaion monasterioari, kapera erako panteoi bat eraiki zedin.

## Deskribapena

Bere sorrera urteekin bat eginez, panteoiak estilo neoklasikoa du.
Sarreran Karlos III.aren brontzezko erliebe handi bat du.
Sarreratik ikusita eskuineko horma dena errege-erreginen hilarriek osatzen dute, brontzezko lauzak izatez. Lauza bakoitzak ez du esan nahi atzean hobi bat dagoenik, besterik gabe paretaren atzean hobiratzeak daudela.
Ezkerreko aldea karezko lau erliebek osatzen dute. Aragoiko Koroaren historia irudikatzen dute erliebeek, Aragoiko armarriaren lau osagarrien azalpenerako balio duten lau eszenarekin:
* Ainsako gudua, Aragoiren sorrera historikoa.
* Eneko Aristaren gurutzearen agerpena Sobrarbeko guduan, zeinean Eneko Arista Iruñeko erregea zaldun gerlari baten gisa agertzen den.
* Huescako setioa.
* Aragoiko erregeen zina.

## Iruditegia

* Hilarrietan, Nafarroako hiru errege eta erregina ezkontide bat. Orti I.a Garzeitz, Antso I.a Garzeitz eta Antso II.a Garzeitz Abarka. Theresia edo Teresa Galindez, Andregoto Galindez erreginaren izenetako bat da.
* Eneko Aristaren gurutzearen agerpena, Sobrarbeko guduan.Eneko Aristaren gurutzearen agerpena, Sobrarbeko guduan.

## Erreferentziak

* 1 2 (Gaztelaniaz) «Iniciadas las visitas al Panteón Real del monasterio de San Juan de la Peña» www.jaca.com (Noiz kontsultatua: 2018-08-16).
* ↑ Lapeña, Ana Isabel.. San Juan de la Peña. (1. ed. argitaraldia) Mira Editores ISBN 848465012X. PMC 45083417. (Noiz kontsultatua: 2018-08-16).
* ↑ (Gaztelaniaz) «San Juan de la Peña, cuna del Reino de Aragón» Andalán.es 2011-11-08 (Noiz kontsultatua: 2018-08-16).

## Kanpo estekak

* Datuak: Q54943539
* Multimedia: Panteón de Reyes. Monasterio de San Juan de la Peña / Q54943539
# Atletismoa 2000ko Udako Olinpiar Jokoetan – Emakumezkoak maratoia

Emakumezkoen maratoia 2000ko Udako Olinpiar Jokoetan irailaren 24an lehiatu zen, Sidneyn. 53 lehiakideak 36 herrialdetakoak ziren. Naoko Takahashi japoniarrak irabazi zuen urrea, Lidia Simon errumaniarrak zilarra eta Joyce Chepchumba kenyarrak brontzea.

## Emaitzak

| Pos. | Atleta | Herrialdea | Denbora | Oharrak |
| 01 ! | Naoko Takahashi | Japonia | 2:23:14 | OR |
| 02 ! | Lidia Șimon | Errumania | 2:23:22 | |
| 03 ! | Joyce Chepchumba | Kenya | 2:24:45 | SB |
| 4 | Esther Wanjiru | Kenya | 2:26:17 | |
| 5 | Madina Biktagirova | Errusia | 2:26:33 | SB |
| 6 | Elfenesh Alemu | Etiopia | 2:26:54 | |
| 7 | Eri Yamaguchi | Japonia | 2:27:03 | SB |
| 8 | Ham Bong-Sil | Ipar Korea | 2:27:07 | PB |
| 9 | Fatuma Roba | Etiopia | 2:27:38 | |
| 10 | Ren Xiujuan | Txina | 2:27:55 | |
| 11 | Kerryn McCann | Australia | 2:28:37 | |
| 12 | Maura Viceconte | Italia | 2:29:26 | |
| 13 | Tegla Loroupe | Kenya | 2:29:45 | |
| 14 | Irina Bogachova | Kirgizistan | 2:29:55 | |
| 15 | Ari Ichihashi | Japonia | 2:30:34 | |
| 16 | Adriana Fernández | Mexiko | 2:30:51 | |
| 17 | Judit Földing-Nagy | Hungaria | 2:30:54 | SB |
| 18 | Ornella Ferrara | Italia | 2:31:32 | |
| 19 | Christine Clark | Ameriketako Estatu Batuak | 2:31:35 | PB |
| 20 | Jong Yong-Ok | Ipar Korea | 2:31:40 | PB |
| 21 | Manuela Machado | Portugal | 2:32:29 | |
| 22 | Nadezhda Wijenberg | Herbehereak | 2:32:29 | SB |
| 23 | Lyubov Morgunova | Errusia | 2:32:35 | |
| 24 | Sonja Oberem | Alemania | 2:33:45 | |
| 25 | Martha Tenorio | Ekuador | 2:33:54 | |
| 26 | Marian Sutton | Britainia Handia | 2:34:33 | |
| 27 | Érika Olivera | Txile | 2:35:07 | SB |
| 28 | Kim Chang-ok | Ipar Korea | 2:35:32 | SB |
| 29 | Alina Gherasim | Errumania | 2:36:16 | |
| 30 | Ana Isabel Alonso | Espainia | 2:36:45 | |
| 31 | Colleen De Reuck | Hego Afrika | 2:36:48 | |
| 32 | María Portillo Cruz | Peru | 2:36:50 | |
| 33 | Griselda González | Espainia | 2:38:28 | |
| 34 | Oh Mi-Ja | Hego Korea | 2:38:42 | |
| 35 | Susan Hobson | Australia | 2:38:44 | |
| 36 | Gadissie Edato | Etiopia | 2:42:29 | |
| 37 | Serap Aktaş | Turkia | 2:42:40 | |
| 38 | Daria Nauer | Suitza | 2:43:00 | |
| 39 | María Luisa Muñoz | Espainia | 2:45:40 | |
| 40 | Iglandini González | Kolonbia | 2:47:26 | |
| 41 | Gulsara Dadabayeva | Tajikistan | 2:51:03 | NR |
| 42 | Gina Coello | Honduras | 3:02:32 | |
| 43 | Aguida Amaral | Banakako Atleta Olinpikoak | 3:10:55 | |
| 44 | Rhonda Davidson-Alley | Guam | 3:13:58 | |
| 45 | Sirivanh Ketavong | Laos | 3:34:27 | |
| DID NOT FINISH (DNF) ||||
| | Martha Ernstdóttir | Islandia | DNF | |
| | Valentina Enachi | Moldavia | DNF | |
| | Marleen Renders | Belgika | DNF | |
| | Elizabeth Mongudhi | Namibia | DNF | |
| | Garifa Kuku | Kazakhstan | DNF | |
| | Nicole Carroll | Australia | DNF | |
| | Valentina Yegorova | Errusia | DNF | |
| | Anuța Cătună | Errumania | DNF | |
| Ez zen hasi ||||
| | Claudia Dreher | Alemania | DNS | |

## Kanpo estekak

* Datuak: Q3628779
* Multimedia: Athletics at the 2000 Summer Olympics – Women's marathon / Q3628779
# Arconada

Arconada esanahi desberdineko hainbat gauza izan daiteke:

## Lekuak

* Arconada, Palentziako probintziako udalerria.
* Arconada, Burgosko probintzian dagoen Carcedo de Bureba udalerriko auzoa.
* Nuestra Señora de Arconadako monasterioa, Palentziako probintziako Ampudia udalerrian dagoen monasterioa.

## Pertsonaiak

* Luis Miguel Arconada, Errealeko futbolari-ohia.
* Gonzalo Arconada Etxarri, futbol entrenatzailea eta aurrekoaren anaia.
# Arconate

Arconate Italiako udalerri bat da. Milango probintzian kokatuta dago, Lombardia eskualdean. 6.756 biztanle ditu, 8,42 kilometro koadroko azaleran banatuta.

## Mugakideak

Arconatek honako udalerri hauekin egiten du muga:
Busto Garolfo Cuggiono Inveruno Buscate Dairago

## Kanpo estekak

* Datuak: Q42900
* Multimedia: Arconate / Q42900
# Arconciel

Arconciel Suitzako udalerria da. Friburgo kantonamenduan dago, Bois-d’Amont $^{(en)}$ barrutian. 2014an 949 biztanle zituen 6,11 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q65872
* Multimedia: Arconciel / Q65872
# Arcoptilia

Arcoptilia Pterophoridae familiako tximeleta genero bat da. Bere espezie tipoa Arcoptilia gizan da.

## Espezieak

| Espeziea | Egoera |
| Arcoptilia gizan | daturik gabe |
| Arcoptilia malawica | daturik gabe |
| Arcoptilia naumanni | daturik gabe |
| Arcoptilia pongola | daturik gabe |

## Kanpo estekak

* Datuak: Q4787458
* Espezieak: Arcoptilia
# Arconada (Palentzia)

Arconada Palentziako udalerria da, Merindadeetako eskualdean dagoena.
2008ko urtarrilaren 1eko erroldaren arabera 48 biztanle zituen.

## Ikus, gainera

* Palentziako udalerrien zerrenda

## Kanpo estekak

* (Gaztelaniaz) Herri txikiei buruzko informazioa Gaztela Leongo juntaren webgunean.
* Datuak: Q1998989
* Multimedia: Arconada / Q1998989
# Arcones

Arcones Segoviako udalerria da, Partido de Sepúlveda eskualdean dagoena.
2009ko urtarrilaren 1eko erroldaren arabera 243 biztanle zituen.

## Ikus, gainera

* Segoviako udalerrien zerrenda

## Kanpo estekak

* Datuak: Q1906360
* Multimedia: Arcones / Q1906360
# Arconville

Arconville Frantziako udalerria da Aube departamenduan dagoena, Ekialde Handia eskualdean. 2013an 114 biztanle zituen.

## Demografia
### Biztanleria

2007an Arconville udalerrian erroldatutako biztanleak 118 ziren. Familiak 48 ziren, horien artean 12 pertsona bakarrekoak ziren (4 bakarrik bizi ziren gizonak eta 8 bakarrik bizi ziren emakumeak), 20 seme-alabarik gabeko familiak ziren eta 16 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 63 etxebizitza zeuden, 51 familiaren etxebizitza nagusia ziren, 4 bigarren erresidentzia ziren eta 8 hutsik zeuden. Etxebizitza guzti hauek 63etxeak ziren. 51 etxebizitza nagusietatik 45 bere jabearen bizilekua ziren, 4 alokairuan okupaturik zeuden eta 2 doan lagata zeuden; 11 etxek bi gela zituzten, 8 etxek hiru zituzten, 9 etxek lau zituzten eta 23 etxek bost zituzten. 13 etxek euren parking plaza propioa zuten azpian. 23 etxetan ibilgailu bat zegoen eta 24 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Arconville udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 4 | 75-79 | 8 |
| 0 | 70-74 | 8 |
| 8 | 65-69 | 4 |
| 0 | 60-64 | 0 |
| 0 | 55-59 | 0 |
| 4 | 50-54 | 0 |
| 4 | 45-49 | 12 |
| 12 | 40-44 | 8 |
| 0 | 35-39 | 4 |
| 4 | 30-34 | 4 |
| 4 | 25-29 | 8 |
| 8 | 20-24 | 0 |
| 14 | 15-19 | 4 |
| 8 | 10-14 | 8 |
| 8 | 5-9 | 0 |
| 4 | 0tik 4ra | 12 |

## Ekonomia

2007an lan egiteko adina zuten pertsonak 76 ziren, horien artean 65 aktiboak ziren eta 11 inaktiboak ziren. 65 pertsona aktiboetatik 63 lanean zeuden (30 gizon eta 33 emakume) eta 2 langabezian zeuden (1 gizon eta 1 emakume). 11 pertsona inaktiboetatik 7 erretiraturik zeuden, 2 ikasten zeuden eta 2 "bestelako inaktibo" gisa sailkaturik zeuden.

### Diru sarrerak

2009an Arconville udalerrian 48 unitate fiskal zeuden, 103,5 pertsonek osaturik. Pertsona bakoitzeko diru-sarrera fiskalaren mediana urteko 19.116 euro zen.

### Ekonomia jarduerak

2000. urtean Arconville udalerrian 18 nekazaritza-ustiategi zeuden, 440 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1085330
* Multimedia: Arconville / Q1085330
# Assignment – Paris!

Assignment – Paris! 1952an Robert Parrish zuzendariak aurkeztu zuen filma da. Zinema beltz generoan egokituta eta Gerra Hotzaren garaian egina, komunisten aurkako propaganda nabarmena da. Aktore nagusiak hauek izan ziren: Dana Andrews, Märta Torén, George Sanders eta Audrey Totter. Filmean amerikarrak askatasunaren alde borrokatzen duten bitartean, Hungariako komunistak gaiztoak, torturatzaileak, hiltzaileak eta maltzurrak dira.

## Argumentua

Parisko New York Herald Tribuneko kazetaria Jimmy Race (Andrews) bere nagusiak (Sanders) bidaliko du Budapesteko Burdinezko Gortinaren atzean, Hungariako enbaxadoreak parte hartzen duen bilera bat ikertzera. Lana egiten ari den bitartean, Race espioitzagatik atxilotzen dute, heriotza zigor mehatxupean.

## Aktoreak

* Dana Andrews, Jimmy Race da
* Märta Torén, Jeanne Moray da
* George Sanders, Nicholas Strang da
* Audrey Totter, Sandy Tate da
* Sandro Giglio, Gabor Czeki alias Grisha da
* Donald Randolph, Anton Borvich da
* Herbert Berghof, Prime Minister Andreas Ordy da
* Ben Astar, Vajos Zuzenbide Ministro komunista da
* Willis Bouchey, Biddle editorea da
* Earl Lee, Dad Pelham da
* Pál Jávor, Laslo Boros da
* Georgiana Wulff, Gogo Czeki da.

## Kanpo estekak

* (Ingelesez):Filma Youtuben.
* (Ingelesez):Filmaren informazioa IMDb webgunean.
* Datuak: Q19007166